****

**ด่วนที่สุด**

ที่ มท ๐๘20.3/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 กรกฎาคม 2๕66

เรื่อง เร่งรัดติดตามผลการดำเนินการตามนโยบายขับเคลื่อนการแก้ไขปัญหาน้ำเสียโดยการติดตั้งบ่อดักไขมันบำบัดน้ำเสียในอาคารขององค์กรปกครองส่วนท้องถิ่น

เรียน ผู้ว่าราชการจังหวัด ทุกจังหวัด

อ้างถึง 1. หนังสือกรมส่งเสริมการปกครองท้องถิ่น ด่วนที่สุด ที่ มท 0891.4/ว 393 ลงวันที่ 3 มีนาคม 2549

 2. หนังสือกรมส่งเสริมการปกครองท้องถิ่น ด่วนที่สุด ที่ มท 0804.5/ว 1998 ลงวันที่ 22 พฤษภาคม 2562

 3. หนังสือกรมส่งเสริมการปกครองท้องถิ่น ที่ มท 0820.3/ว 289 ลงวันที่ 31 มกราคม 2565

 4. หนังสือกรมส่งเสริมการปกครองท้องถิ่น ที่ มท 0804.6/ว 1426 ลงวันที่ 18 พฤษภาคม 2565

 5. หนังสือกรมส่งเสริมการปกครองท้องถิ่น ด่วนที่สุด ที่ มท 0820.3/ว 58 ลงวันที่ 6 มกราคม 2566

สิ่งที่ส่งมาด้วย 1. ข้อมูลผลการดำเนินการติดตั้งบ่อดักไขมันน้ำเสียในอาคารในระยะแรก เวลา 180 วัน จำนวน 1 ชุด

 2. แบบยืนยันข้อมูลการติดตั้งบ่อดักไขมันบำบัดน้ำเสียในอาคาร จำนวน 1 ชุด

ตามที่ กรมส่งเสริมการปกครองท้องถิ่นได้แจ้งนโยบายขับเคลื่อนการแก้ไขปัญหาน้ำเสีย
โดยการติดตั้งบ่อดักไขมันบำบัดน้ำเสียในอาคารขององค์กรปกครองส่วนท้องถิ่น ซึ่งกระทรวงมหาดไทย
ได้กำหนดให้การจัดการน้ำเสียชุมชนเป็นภารกิจสำคัญตามนโยบายรัฐบาล โดยมีเป้าหมายบำบัดน้ำเสีย
จากชุมชนให้มีคุณภาพตามเกณฑ์มาตรฐานน้ำทิ้งชุมชนก่อนปล่อยสู่แหล่งน้ำสาธารณะ เนื่องจากเป็นการแก้ไขปัญหาน้ำเสียที่ต้นทาง อย่างไรก็ตามการบริหารจัดการระบบบำบัดน้ำเสียชุมชนขององค์กรปกครอง
ส่วนท้องถิ่นในปัจจุบันยังคงขาดความต่อเนื่อง โดยเฉพาะอย่างยิ่งองค์กรปกครองส่วนท้องถิ่นที่ได้ดำเนินการออกเทศบัญญัติ/ข้อบัญญัติ เรื่อง การติดตั้งบ่อดักไขมันบำบัดน้ำเสียในอาคารแล้ว ยังคงมีจำนวนน้อย
และไม่ครอบคลุมทุกพื้นที่รวมทั้งการขับเคลื่อนการแก้ไขปัญหาน้ำเสียโดยการติดตั้งบ่อดักไขมันยังไม่มีการกำหนดกลุ่มเป้าหมายและกรอบการดำเนินการที่ชัดเจน ในการนี้ กรมส่งเสริมการปกครองท้องถิ่นจึงได้ขอให้จังหวัดแจ้งแนวทางการดำเนินการระยะแรก เวลา 180 วัน (วันที่ 1 มกราคม 2566 - 30 มิถุนายน 2566)
แก่องค์กรปกครองส่วนท้องถิ่น รายละเอียดตามที่อ้างถึง นั้น

กรมส่งเสริมการปกครองท้องถิ่นพิจารณาแล้วเห็นว่า เนื่องจากปัจจุบัน องค์กรปกครอง
ส่วนท้องถิ่นที่ดำเนินการออกเทศบัญญัติ/ข้อบัญญัติ เรื่อง การติดตั้งบ่อดักไขมันบำบัดน้ำเสียในอาคาร
ยังไม่ครอบคลุมทุกพื้นที่ จึงควรมีการผลักดันให้ดำเนินการครบร้อยละ 100 รวมทั้งการขับเคลื่อนการแก้ไขปัญหาน้ำเสียโดยการติดตั้งบ่อดักไขมันในกลุ่มเป้าหมายระยะแรกในความรับผิดชอบขององค์กรปกครอง
ส่วนท้องถิ่น โดยเฉพาะศูนย์พัฒนาเด็กเล็กยังมีความคืบหน้าการดำเนินการน้อยกว่าที่ควร ประกอบกับฐานข้อมูลจำนวนกลุ่มเป้าหมายอาจมีความคลาดเคลื่อนและไม่สอดคล้องกับพื้นที่จริง จึงขอความร่วมมือจังหวัดดำเนินการ ดังนี้

1. เร่งรัดให้เทศบาลและองค์การบริหารส่วนตำบลที่ยังไม่ดำเนินการออกเทศบัญญัติ/ข้อบัญญัติ
การติดตั้งบ่อดักไขมันบำบัดน้ำเสียในอาคาร ให้ดำเนินการดังกล่าวให้เรียบร้อย

/2. ขับเคลื่อน...

 -2-

2. ขับเคลื่อนความก้าวหน้าในการดำเนินการติดตั้งบ่อดักไขมันบำบัดน้ำเสียในกลุ่มเป้าหมายระยะแรกในความรับผิดชอบขององค์กรปกครองส่วนท้องถิ่น โดยเฉพาะโรงอาหารในศูนย์พัฒนาเด็กเล็ก
ที่มีการดำเนินการเป็นสัดส่วนที่น้อย รวมทั้งร้านอาหาร ตลาด และโรงแรมในเขตเทศบาล และเมืองพัทยา กรณีที่ศูนย์พัฒนาเด็กเล็ก ไม่ได้ตั้งอยู่ในพื้นที่เขตอำนาจหน้าที่ขององค์กรปกครองส่วนท้องถิ่น ทำให้ไม่สามารถดำเนินการติดตั้งบ่อดักไขมันบำบัดน้ำเสียได้ ขอให้สำนักงานส่งเสริมการปกครองท้องถิ่นจังหวัดรายงาน
พร้อมแจ้งเหตุผลด้วย

 3. ตรวจสอบและยืนยันความถูกต้องของข้อมูลการดำเนินการติดตั้งบ่อดักไขมันบำบัดน้ำเสียในกลุ่มเป้าหมายระยะแรกในความรับผิดชอบขององค์กรปกครองส่วนท้องถิ่น ประกอบด้วย ฐานข้อมูลจำนวน
ของแต่ละกลุ่มเป้าหมายทั้งหมดที่อยู่ในความรับผิดชอบขององค์กรปกครองส่วนท้องถิ่น และจำนวนกลุ่มเป้าหมายที่ดำเนินการแล้ว ทั้งนี้ หากข้อมูลมีการเปลี่ยนแปลง ขอให้สำนักงานส่งเสริมการปกครองท้องถิ่นจังหวัดแจ้งปรับปรุงข้อมูลให้เป็น ณ ปัจจุบัน พร้อมเหตุผลด้วย โดยให้รายงานผ่านแบบฟอร์มอิเล็กทรอนิกส์
(Google Forms) ภายในวันที่ 15 กรกฎาคม 2566 รายละเอียดปรากฏตาม QR code ท้ายหนังสือฉบับนี้

 จึงเรียนมาเพื่อโปรดพิจารณา

 ขอแสดงความนับถือ

 อธิบดีกรมส่งเสริมการปกครองท้องถิ่น

 

**สิ่งที่ส่งมาด้วย 1-2**

กองสิ่งแวดล้อมท้องถิ่น

กลุ่มงานทรัพยากรธรรมชาติ

โทร. ๐-๒๒๔๑-๙๐๐๐ ต่อ 2113

ไปรษณีย์อิเล็กทรอนิกส์ nsdivision.dla@gmail.com

ผู้ประสานงาน นางสาวจริดา จิตราวัฒน์